title: 2009/238/ES: Rozhodnutie Európskeho parlamentu z  22. apríla 2008 o účtovnej závierke Európskeho úradu pre dohľad nad GNSS za rozpočtový rok 2006

text:
               31.3.2009

               SK

               Úradný vestník Európskej únie

               L 88/269

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskeho úradu pre dohľad nad GNSS za rozpočtový rok 2006
   (2009/238/ES)
   EURÓPSKY PARLAMENT,
   so zreteľom na konečnú účtovnú závierku Európskeho úradu pre dohľad nad GNSS za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskeho úradu pre dohľad nad GNSS za rozpočtový rok 2006 spolu s odpoveďami úradu (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 1321/2004 z 12. júla 2004 o štruktúrach riadenia európskych programov satelitnej rádiovej navigácie (4), a najmä na jeho článok 12,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0127/2008),

               1.

               berie na vedomie konečnú účtovnú závierku Európskeho úradu pre dohľad nad GNSS pripojenú k správe Dvora audítorov;

               2.

               schvaľuje účtovnú závierku Európskeho úradu pre dohľad nad GNSS za rozpočtový rok 2006;

               3.

               poveruje svojho predsedu, aby toto rozhodnutie postúpil výkonnému riaditeľovi Európskeho úradu pre dohľad nad GNSS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 38.

      (2)  Ú. v. EÚ C 309, 19.12.2007, s. 72.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 246, 20.7.2004, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA)

text:
               20.4.2016

               SK

               Úradný vestník Európskej únie

               L 104/21

         ROZHODNUTIE RADY (SZBP) 2016/610
   z 19. apríla 2016
   o vojenskej výcvikovej misii Európskej únie v rámci SBOP v Stredoafrickej republike (EUTM RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada vo svojich záveroch zo 17. a 18. novembra 2014 uznala, že v Stredoafrickej republike je v otázke reformy bezpečnostných síl vrátane ozbrojených síl potrebné postupovať jednotne s Organizáciou Spojených národov (OSN), aby sa stabilizovala situácia v záujme podpory politického procesu. V tejto súvislosti uznala pridanú hodnotu možnej ďalšej úlohy Únie pri reforme sektora bezpečnosti na podporu úsilia OSN pri zabezpečení miestnej podpory.

               (2)

               Rada 19. januára 2015 prijala rozhodnutie (SZBP) 2015/78 (1) o vojenskej poradnej misii Európskej únie v rámci spoločnej bezpečnostnej a obrannej politiky (SBOP) v Stredoafrickej republike (EUMAM RCA). Mandát misie EUMAM RCA uplynie 16. júla 2016.

               (3)

                  Chef de l'État de Transition Stredoafrickej republiky vyzval listom z 8. októbra 2015 Úniu, aby ďalej podporovala stredoafrické ozbrojené sily prostredníctvom posilnenej štruktúry operačného výcviku v plnej spolupráci s viacrozmernou integrovanou stabilizačnou misiou Organizácie Spojených národov v Stredoafrickej republike (MINUSCA).

               (4)

               Rada 17. novembra 2015 ocenila prácu misie EUMAM RCA odvedenú v záujme podpory reštrukturalizácie stredoafrických ozbrojených síl a vyzvala vysokú predstaviteľku Únie pre zahraničné veci a bezpečnostnú politiku (VP), aby začala prípravy na misiu, ktorou sa má poskytovať strategické poradenstvo a operačný výcvik a ktorá sa má začať po prevzatí úradu demokraticky zvolenými orgánmi a v dostatočnom predstihu pred skončením mandátu misie EUMAM RCA.

               (5)

               Rada 14. marca 2016 schválila koncepciu krízového riadenia pre prípadnú vojenskú výcvikovú misiu Únie v rámci SBOP v Stredoafrickej republike.

               (6)

               Listom z 30. marca 2016 prezident Stredoafrickej republiky vyzval Úniu, aby rozmiestnila vojenskú výcvikovú misiu Únie v rámci SBOP v Stredoafrickej republike (EUTM RCA).

               (7)

               Misia EUTM RCA by mala čo najrýchlejšie dosiahnuť stav úplnej operačnej spôsobilosti.

               (8)

               Politický a bezpečnostný výbor (PBV) by mal pod vedením Rady a VP vykonávať politickú kontrolu nad misiou EUTM RCA, poskytovať jej strategické vedenie a prijímať príslušné rozhodnutia v súlade s článkom 38 tretím odsekom Zmluvy o Európskej únii (Zmluva o EÚ).

               (9)

               Je potrebné vyrokovať a uzavrieť medzinárodné dohody týkajúce sa postavenia jednotiek a personálu EÚ a účasti tretích štátov na misiách Únie.

               (10)

               Podľa článku 41 ods. 2 Zmluvy o EÚ a v súlade s rozhodnutím Rady (SZBP) 2015/528 (2) by prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, mali hradiť členské štáty.

               (11)

               V súlade s článkom 5 Protokolu č. 22 o postavení Dánska, ktorý je pripojený k Zmluve o EÚ a Zmluve o fungovaní Európskej únie (ZFEÚ), sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu a neprispieva na financovanie tejto misie,

         PRIJALA TOTO ROZHODNUTIE:
   Článok 1
   Misia
   1.   Únia vedie vojenskú výcvikovú misiu v rámci SBOP v Stredoafrickej republike (EUTM RCA) s cieľom prispieť k reforme sektora obrany v Stredoafrickej republike v rámci procesu reformy stredoafrického sektora bezpečnosti, ktorý koordinuje misia MINUSCA.
   2.   V záujme dosiahnutia cieľa, ktorým sú zmodernizované, účinné a demokraticky zodpovedné stredoafrické ozbrojené sily, poskytuje misia EUTM RCA:

               a)

               strategické poradenstvo ministerstvu obrany Stredoafrickej republiky, vojenskému personálu a ozbrojeným silám;

               b)

               vzdelávanie dôstojníkov a poddôstojníkov stredoafrických ozbrojených síl;

               c)

               výcvik stredoafrických ozbrojených síl.

         3.   Misia EUTM RCA poskytuje v rámci svojich prostriedkov a spôsobilostí vojenské znalosti a odborné poznatky z oblasti bezpečnosti a právneho štátu delegácii Únie v Stredoafrickej republike.
   4.   Misia EUTM RCA úzko spolupracuje s misiou MINUSCA s cieľom zabezpečiť súdržnosť medzi procesom reformy sektora bezpečnosti a rozmiestnením vycvičených zložiek stredoafrických ozbrojených síl.
   5.   Misia EUTM RCA pôsobí v súlade s politickými a strategickými cieľmi stanovenými v koncepcii krízového riadenia, ktorú Rada schválila 14. marca 2016.
   Článok 2
   Vymenovanie veliteľa misie EÚ
   1.   Brigádny generál Eric Hautecloque-Raysz sa týmto vymenúva za veliteľa misie EÚ pre EUTM RCA (ďalej len „veliteľ misie EÚ“).
   2.   Veliteľ misie EÚ vykonáva funkciu veliteľa operácie EÚ a veliteľa ozbrojených síl EÚ.
   Článok 3
   Ustanovenie veliteľstva misie
   1.   Veliteľstvo misie EUTM RCA sa nachádza v Bangui v Stredoafrickej republike. Vykonáva funkcie operačného štábu a vojenského štábu.
   2.   Súčasťou veliteľstva misie EUTM RCA je aj podporná bunka v Bruseli.
   Článok 4
   Plánovanie a začatie misie EUTM RCA
   1.   Pravidlá nasadenia uplatniteľné na misiu EUMAM RCA sa v plánovacej fáze v provincii Bangui vzťahujú aj na misiu EUTM RCA.
   2.   Misia EUTM RCA sa začne rozhodnutím Rady k dátumu, ktorý odporučí veliteľ misie EÚ po schválení plánu misie a dodatočných pravidiel nasadenia.
   Článok 5
   Politická kontrola a strategické vedenie
   1.   Politickú kontrolu a strategické riadenie misie EUTM RCA vykonáva PBV pod vedením Rady a VP. Rada týmto poveruje PBV prijať príslušné rozhodnutia v súlade s článkom 38 Zmluvy o EÚ. Toto poverenie zahŕňa právomoc meniť dokumenty, ktoré sa týkajú plánovania, vrátane plánu misie a pravidiel nasadenia. Zahŕňa tiež právomoci prijímať rozhodnutia o vymenovaní nasledujúcich veliteľov misie EÚ. Právomoc rozhodovať o cieľoch, rozsahu pôsobnosti a ukončení misie EUTM RCA ako aj o všeobecných podmienkach vykonávania a jej úlohách si ponecháva Rada.
   2.   PBV podáva pravidelne Rade správy.
   3.   PBV pravidelne dostáva správy o vykonávaní misie EUTM RCA od predsedu Vojenského výboru EÚ (VVEÚ). PBV môže v prípade potreby na svoje zasadnutia pozvať veliteľa misie.
   Článok 6
   Vojenské vedenie
   1.   VVEÚ monitoruje riadny priebeh misie EUTM RCA, za vedenie ktorej je zodpovedný veliteľ misie EÚ.
   2.   VVEÚ dostáva pravidelne od veliteľa misie EÚ správy. VVEÚ môže v prípade potreby pozvať veliteľa misie EÚ na svoje zasadnutia.
   3.   Predseda VVEÚ je hlavnou kontaktnou osobou pre veliteľa misie EÚ.
   Článok 7
   Jednotnosť reakcie Únie a koordinácia
   1.   VP zabezpečuje vykonávanie tohto rozhodnutia a tiež jeho jednotnosť s celkovou vonkajšou činnosťou Únie vrátane rozvojových programov Únie a jej humanitárnej pomoci.
   2.   Bez toho, aby bola dotknutá hierarchia velenia, poskytuje vedúci delegácie EÚ v Stredoafrickej republike veliteľovi misie Únie miestne politické poradenstvo.
   3.   VP je s pomocou Európskej služby pre vonkajšiu činnosť (ESVČ) hlavným kontaktným bodom pre komunikáciu s OSN, orgánmi Stredoafrickej republiky a susedných krajín, Africkou úniou, Hospodárskym spoločenstvom stredoafrických štátov (ECCAS), ako aj s ďalšími príslušnými medzinárodnými a bilaterálnymi aktérmi.
   4.   V pláne misie sa stanovia dojednania o koordinácii medzi veliteľom misie Únie, aktérmi EÚ a hlavnými miestnymi strategickými partnermi, ktorí sú dôležití pre operáciu.
   Článok 8
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, a v súlade s príslušnými usmerneniami Európskej rady sa tretie štáty môžu vyzvať, aby sa zúčastnili na misii EUTM RCA.
   2.   Rada týmto poveruje PBV, aby vyzval tretie štáty na poskytnutie príspevku a aby podľa odporúčania veliteľa misie EÚ a VVEÚ prijal príslušné rozhodnutia o prijatí navrhovaných príspevkov.
   3.   Podrobné podmienky účasti tretích štátov sa ustanovia v dohodách, ktoré sa uzatvoria podľa článku 37 Zmluvy o EÚ a v súlade s postupom ustanoveným v článku 218 ZFEÚ. Ak Únia a tretí štát uzatvorili dohodu ustanovujúcu rámec účasti tohto tretieho štátu na misiách krízového riadenia Únie, ustanovenia takejto dohody sa v súvislosti s misiou EUTM RCA uplatňujú.
   4.   Tretie štáty, ktoré k misii EUTM RCA prispievajú významným spôsobom, majú z hľadiska každodenného riadenia tejto misie rovnaké práva a povinnosti ako členské štáty, ktoré sa na nej zúčastňujú.
   5.   Rada týmto poveruje PBV, aby v prípade, že tretie štáty poskytnú významné vojenské príspevky, prijal príslušné rozhodnutia o zriadení výboru prispievateľov.
   Článok 9
   Postavenie personálu pod vedením EÚ
   Postavenie jednotiek a personálu pod vedením Únie vrátane výsad, imunít a iných záruk potrebných pre plnenie a hladký priebeh ich misie sa ustanovia v dohode uzavretej podľa článku 37 Zmluvy o EÚ a v súlade s postupom ustanoveným v článku 218 ZFEÚ.
   Článok 10
   Finančné dojednania
   1.   Spoločné náklady misie EUTM RCA sa spravujú v súlade s rozhodnutím (SZBP) 2015/528.
   2.   Referenčná suma na spoločné náklady operácie EUTM RCA je 18 180 000 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 15 % a percentuálny podiel pre viazanosť uvedenú v článku 34 ods. 3 uvedeného rozhodnutia je 60 % pre záväzky a 15 % pre platby.
   Článok 11
   Projektová skupina
   1.   Misia EUTM RCA má projektovú jednotku na identifikáciu a vykonávanie projektov, ktoré má financovať Únia, členské štáty alebo tretie štáty a ktoré sú v súlade s cieľmi misie a prispievajú k plneniu jej mandátu.
   2.   Finančné príspevky spojené s projektmi uvedenými v odseku 1 tohto článku sa v súlade s článkom 30 rozhodnutia (SZBP) 2015/528 môžu riadiť prostredníctvom mechanizmu ATHENA.
   3.   Prispievajúce štáty nesmú v žiadnom prípade brať Úniu alebo VP na zodpovednosť za konanie alebo opomenutie konania v rámci misie EUTM RCA v súvislosti s využívaním finančných prostriedkov poskytnutých týmito štátmi.
   Článok 12
   Poskytovanie informácií
   1.   VP je v prípade potreby a v súlade s potrebami misie EUTM RCA oprávnený poskytovať tretím štátom pridruženým k tomuto rozhodnutiu utajované skutočnosti EÚ, ktoré sa vypracovali na účely misie EUTM RCA, v súlade s rozhodnutím Rady 2013/488/EÚ (3), a to:

               a)

               do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Úniou a dotknutým tretím štátom alebo

               b)

               do stupňa utajenia „CONFIDENTIEL UE/EU CONFIDENTIAL“ v ostatných prípadoch.

         2.   VP je tiež v súlade s operačnými potrebami misie EUTM RCA oprávnený sprístupniť OSN a AÚ utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely misie EUTM RCA, v súlade s rozhodnutím 2013/488/EÚ. Na tento účel sa vypracujú dohody medzi VP a príslušnými orgánmi OSN a AÚ.
   3.   V prípade špecifickej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely misie EUTM RCA, v súlade s rozhodnutím 2013/488/EÚ. Na tento účel sa vypracujú dohody medzi VP a príslušnými orgánmi hostiteľského štátu.
   4.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o misii EUTM RCA a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (4).
   5.   VP môže tieto oprávnenia, ako aj spôsobilosť uzavrieť dohody uvedené v tomto článku delegovať na úradníkov ESVČ a/alebo na veliteľa misie EÚ.
   Článok 13
   Nadobudnutie a skončenie účinnosti
   1.   Toto rozhodnutie nadobúda účinnosť dňom jeho prijatia.
   2.   Misia EUTM RCA sa skončí 24 mesiacov po dosiahnutí úplnej operačnej spôsobilosti.
   3.   Toto rozhodnutie sa zrušuje ku dňu uzatvorenia veliteľstva misie EUTM RCA v súlade s odsúhlasenými plánmi na ukončenie misie EUTM RCA a bez toho, aby boli dotknuté postupy týkajúce sa auditu a predkladania účtov misie EUTM RCA ustanovené v rozhodnutí (SZBP) 2015/528.

      V Luxemburgu 19. apríla 2016

            Za Radu

            predsedníčka

         F. MOGHERINI

      (1)  Rozhodnutie Rady (SZBP) 2015/78 z 19. januára 2015 o vojenskej poradnej misii Európskej únie v rámci SBOP v Stredoafrickej republike (EUMAM RCA) (Ú. v. EÚ L 13, 20.1.2015, s. 8).

      (2)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).

      (3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (4)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2010/440/CFSP: Rozhodnutie Rady 2010/440/SZBP z  11. augusta 2010 , ktorým sa predlžuje mandát osobitného zástupcu Európskej únie pre oblasť Veľkých jazier v Afrike

text:
               12.8.2010

               SK

               Úradný vestník Európskej únie

               L 211/20

         ROZHODNUTIE RADY 2010/440/SZBP
   z 11. augusta 2010,
   ktorým sa predlžuje mandát osobitného zástupcu Európskej únie pre oblasť Veľkých jazier v Afrike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 15. februára 2007 prijala jednotnú akciu 2007/112/SZBP (1), ktorou sa pán Roeland VAN DE GEER vymenúva za osobitného zástupcu Európskej únie (ďalej len „OZEÚ“) pre oblasť Veľkých jazier v Afrike.

               (2)

               Rada 22. februára 2010 prijala rozhodnutie 2010/113/SZBP (2), ktorým sa mandát OZEÚ predlžuje do 31. augusta 2010.

               (3)

               Mandát OZEÚ by sa mal predĺžiť do 31. augusta 2011. Môže sa však ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Roelanda VAN DE GEERA ako OZEÚ pre oblasť Veľkých jazier v Afrike sa týmto predlžuje do 31. augusta 2011. Mandát OZEÚ sa môže ukončiť skôr, ak o tom rozhodne Rada na návrh VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Ciele politiky
   Mandát OZEÚ vychádza z cieľov politiky Európskej únie (ďalej len „EÚ“ alebo „Únia“) v súvislosti s ďalšou stabilizáciou a konsolidáciou situácie po konflikte v oblasti Veľkých jazier v Afrike, pričom sa osobitná pozornosť venuje regionálnemu rozmeru vývoja dotknutých krajín. Tieto ciele podporujú najmä dodržiavanie základných zásad demokracie a dobrej správy vecí verejných vrátane dodržiavania ľudských práv a zásad právneho štátu a patrí medzi ne:

               a)

               aktívne a účinné prispievanie k súdržnej, trvalo udržateľnej a zodpovednej politike Únie v oblasti Veľkých jazier v Afrike a podporovanie jednotného prístupu Únie v regióne. OZEÚ podporuje činnosť VP v regióne;

               b)

               zabezpečenie pokračovania záväzku Únie k procesu stabilizácie a obnovy regiónu prostredníctvom aktívnej prítomnosti na mieste a na príslušných medzinárodných fórach, udržiavania kontaktov s kľúčovými aktérmi a prispievanie ku krízovému riadeniu;

               c)

               prispievanie k fáze po prechodnom období v Konžskej demokratickej republike (ďalej len „KDR“), najmä pokiaľ ide o politický proces konsolidácie nových inštitúcií a definovania širšieho medzinárodného rámca pre politickú konzultáciu a koordináciu s novou vládou;

               d)

               prispievanie v úzkej spolupráci s Organizáciou Spojených národov/MONUC k medzinárodnej podpore komplexnej reformy sektora bezpečnosti v KDR, najmä so zreteľom na koordinačnú úlohu, ktorú je Únia v tejto súvislosti pripravená vykonávať;

               e)

               prispievanie k vhodným opatreniam nadväzujúcim na medzinárodnú konferenciu o oblasti Veľkých jazier, najmä prostredníctvom nadviazania úzkych vzťahov so sekretariátom pre oblasť Veľkých jazier, jeho výkonným tajomníkom a s trojkou nadväzného mechanizmu, ako aj formou podpory dobrých susedských vzťahov v regióne;

               f)

               riešenie pretrvávajúceho závažného problému ozbrojených skupín pôsobiacich cez hranice, ktorý môže ohroziť stabilitu krajín v regióne a prehĺbiť ich vnútorné problémy;

               g)

               prispievanie k stabilizácii po konflikte v Burundi, Rwande a Ugande, najmä prítomnosťou na mierových rokovaniach s ozbrojenými skupinami, ako sú FNL a LRA.

         Článok 3
   Mandát
   Na účely dosiahnutia politických cieľov vykonáva OZEÚ tento mandát:

               a)

               nadväzuje a udržiava úzke vzťahy s krajinami oblasti Veľkých jazier, Organizáciou Spojených národov, Africkou úniou, kľúčovými africkými krajinami a s hlavnými partnermi KDR a Únie, ako aj s regionálnymi a subregionálnymi africkými organizáciami, inými príslušnými tretími krajinami a inými kľúčovými vedúcimi predstaviteľmi regiónu;

               b)

               poskytuje poradenstvo a podáva správy o tom, ako môže Únia podporiť proces stabilizácie a konsolidácie a ako môže najlepšie realizovať svoje iniciatívy;

               c)

               poskytuje poradenstvo a pomoc pri reforme sektora bezpečnosti (SSR) v KDR;

               d)

               prispieva k nadviazaniu na medzinárodnú konferenciu o oblasti Veľkých jazier, najmä podporou politík vymedzených v regióne, ktoré sledujú ciele nenásilia a vzájomnej obrany pri riešení konfliktov, ako aj v súvislosti s regionálnou spoluprácou, podporou ľudských práv a demokratizácie, dobrou správou vecí verejných, justičnou spoluprácou a bojom proti beztrestnosti a nezákonnému využívaniu prírodných zdrojov;

               e)

               prispieva k lepšiemu pochopeniu úlohy Únie medzi mienkotvornými osobnosťami regiónu;

               f)

               na požiadanie prispieva k rokovaniu o dohodách o mieri a prímerí medzi stranami a k ich vykonávaniu a diplomaticky zasahuje v prípade, že dôjde k porušeniu podmienok stanovených v týchto dohodách; v súvislosti s prebiehajúcimi rokovaniami LRA by sa takéto činnosti mali uskutočňovať v úzkej spolupráci s OZEÚ pre Sudán;

               g)

               prispieva k vykonávaniu politiky EÚ v oblasti ľudských práv a usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch a politiky EÚ v súvislosti s rezolúciou Bezpečnostnej rady OSN 1325 (2000) o ženách, mieri a bezpečnosti vrátane sledovania vývoja situácie v tomto smere a podávania správ.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 31. augusta 2011 je 1 520 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov personálu, ktorých členský štát alebo inštitúcia Únie vyšle k OZEÚ, hradí dotknutý členský štát alebo inštitúcia Únie. K OZEÚ sa tiež môžu prideliť experti, ktorých na Generálny sekretariát Rady vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu alebo inštitúcii Únie, vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa podľa potreby dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (3), najmä pri manipulácii s utajovanými skutočnosťami EÚ.
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácie Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu, pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV poskytovať správy Rade pre zahraničné veci.
   Článok 12
   Koordinácia
   1.   OZEÚ podporuje jednotu medzi aktérmi zapojenými do spoločnej zahraničnej a bezpečnostnej politiky/spoločnej bezpečnostnej a obrannej politiky a celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie, ako aj s činnosťou ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   3.   OZEÚ zabezpečuje súlad medzi činnosťami poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) a policajnej misie Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) a na miestnej úrovni politicky usmerňuje vedúcich týchto misií. Prispieva ku koordinácii s ostatnými medzinárodnými aktérmi zapojenými do reformy sektora bezpečnosti v KDR. OZEÚ a veliteľ civilnej operácie sa podľa potreby vzájomne radia.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii do konca februára 2011 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 46, 16.2.2007, s. 79.

      (2)  Ú. v. EÚ L 46, 23.2.2010, s. 30.

      (3)  Ú. v. ES L 101, 11.4.2001, s. 1.


title: 2004/897/ES: Rozhodnutie Rady z 29. novembra 2004 o podpísaní Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, a o schválení a podpísaní memoranda o porozumení, ktoré je k dohode pripojené

text:
               24.12.2004

               SK

               Úradný vestník Európskej únie

               L 379/83

         ROZHODNUTIE RADY
   z 29. novembra 2004
   o podpísaní Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, a o schválení a podpísaní memoranda o porozumení, ktoré je k dohode pripojené
   (2004/897/ES)
   RADA EURÓPSKEJ ÚNIE
   so zreteľom na Zmluvu o založení Európskeho spoločenstva, najmä na jej článok 94 v spojení s článkom 300 ods. 2, prvý pododsek,
   so zreteľom na návrh Komisie,
   keďže:

               (1)

               Dňa 16. októbra 2001 Rada splnomocnila Komisiu, aby s Lichtenštajnským kniežatstvom rokovala o dohode, ktorá by zaručila, že tento štát prijme opatrenia rovnocenné s tými, ktoré sa musia uplatňovať v rámci Spoločenstva, aby sa zabezpečilo účinné zdaňovanie príjmov z úspor v podobe výplaty úrokov.

               (2)

               Text dohody, ktorý je výsledkom týchto rokovaní, je zhodný s negociačnými smernicami, ktoré boli schválené Radou. K tomuto textu je pripojené Memorandum o porozumení medzi Európskym spoločenstvom a jeho členskými štátmi a Lichtenštajnským kniežatstvom.

               (3)

               S výhradou prijatia, v neskoršom štádiu, rozhodnutia o uzavretí dohody, je žiaduce, aby sa pristúpilo k podpísaniu dvoch dokumentov, ktoré boli parafované 30. júla 2004, a aby Rada potvrdila schválenie memoranda o porozumení,

         ROZHODLA TAKTO:
   Článok 1
   S výhradou prijatia, v neskoršom štádiu, rozhodnutia o uzavretí Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov, je predseda Rady poverený určiť osoby splnomocnené k podpísaniu dohody a memoranda o porozumení, ktoré je k dohode pripojené, ako aj listov vystavených Európskym spoločenstvom, ktoré majú byť vymenené v súlade s článkom 21 ods. 2 dohody a s posledným odsekom memoranda o porozumení, v mene Európskeho spoločenstva.
   Text memoranda o porozumení je schválený Radou.
   Texty dohody a memoranda o porozumení sú pripojené k tomuto rozhodnutiu.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 29. novembra 2004

            Za Radu

            Predseda

         L. J. BRINKHORST

   DOHODA
   Medzi Európskym spoločenstvom a Lichtenštajnským kniežatstvom upravujúca opatrenia rovnocenné s tými, ktoré sú ustanovené v smernici rady 2003/48/ES o zdaňovaní príjmu z úspor v podobe výplaty úrokov
   EURÓPSKE SPOLOČENSTVO, ďalej len „Spoločenstvo“,
   a
   LICHTENŠTAJNSKÉ KNIEŽATSTVO, ďalej len „Lichtenštajnsko“,
   oba ďalej len „zmluvná strana“ alebo „zmluvné strany“,
   znovu potvrdzujúc spoločný záujem o ďalší rozvoj privilegovaného vzťahu medzi Spoločenstvom a Lichtenštajnskom,
   DOHODLI SA TAKTO:
   Článok 1
   Zrážky zo strany lichtenštajnských vyplácajúcich zástupcov
   1.   Úroky, ktoré v zmysle článku 4 vlastníkom požitkov s bydliskom v členskom štáte Európskej únie (ďalej len „členský štát“), vypláca vyplácajúci zástupca usadený na území Lichtenštajnska, sa zrazia z čiastky výplaty úroku podľa článku 2. Sadzba zrážok dane je 15 % počas prvých troch rokov od dátumu uplatňovania tejto dohody, 20 % počas troch nasledujúcich rokov a potom ďalej 35 %.
   2.   Lichtenštajnsko prijme potrebné opatrenia, aby vyplácajúci zástupcovia usadení na jeho území plnili úlohy požadované na vykonávanie tejto dohody a aby sa osobitne upravili ustanovenia o postupoch a sankciách.
   Článok 2
   Dobrovoľné priznanie
   1.   Lichtenštajnsko upraví postup, ktorý dovoľuje vlastníkovi požitkov, ako je vymedzený v článku 4, vyhnúť sa zrážkam dane uvedenej v článku 1 tak, že výslovne splnomocní svojho vyplácajúceho zástupcu v Lichtenštajnsku, aby oznámil výplaty úroku príslušnému orgánu tohto štátu. Takéto splnomocnenie sa vzťahuje na všetky výplaty úroku vykonané vo vzťahu k vlastníkovi požitkov zo strany vyplácajúceho zástupcu.
   2.   Minimálny rozsah informácií, ktoré má oznamovať vyplácajúci zástupca v prípade výslovného splnomocnenia vlastníkom požitkov obsahujú:

               a)

               totožnosť a bydlisko vlastníka požitkov stanovené v súlade s článkom 5;

               b)

               meno a adresu vyplácajúceho zástupcu;

               c)

               číslo účtu vlastníka požitkov alebo, pokiaľ toto chýba, identifikáciu pohľadávky, ktorá vynáša úrok; a

               d)

               výšku výplaty úroku vypočítanú v súlade s článkom 3.

         3.   Príslušný orgán Lichtenštajnska oznámi informácie uvedené v ods. 2 príslušnému orgánu členského štátu, v ktorom má vlastník požitkov bydlisko. Oznamovanie týchto informácií je automatické a uskutočňuje sa najmenej raz ročne do šiestich mesiacov od skončenia daňového roka v Lichtenštajnsku za všetky výplaty úroku vykonané počas daného roka.
   4.   Ak si vlastník požitkov zvolí tento postup dobrovoľného priznania alebo inak nahlási daňovým orgánom vo svojom členskom štáte svoj príjem z úrokov získaný od lichtenštajnského vyplácajúceho zástupcu, príslušný príjem z úrokov podlieha dani v tomto členskom štáte a tej istej sadzbe dane, ktorá sa vzťahuje na podobné príjmy vznikajúce v tomto štáte.
   Článok 3
   Základ pre zrážky dane
   1.   Vyplácajúci zástupca zrazí daň v súlade s článkom 1 ods. 1 takto:

               a)

               v prípade výplaty úroku v zmysle článku 7 ods. 1 písm. a): z hrubej čiastky vyplateného alebo na účet pripísaného úroku;

               b)

               v prípade výplaty úroku v zmysle článku 7 ods. 1 písm. b) alebo d): z čiastky úroku alebo príjmu uvedeného v týchto pododsekoch;

               c)

               v prípade výplaty úroku v zmysle článku 7 ods. 1 písm. c): z čiastky úroku uvedeného v tomto pododseku.

         2.   Na účely odseku 1 sa zrážka dane odpočíta pomerne za obdobie, počas ktorého má vlastník požitkov pohľadávku v držbe. Ak vyplácajúci zástupca nedokáže určiť toto obdobie na základe informácií, ktoré má k dispozícii, vyplácajúci zástupca pristupuje k vlastníkovi požitkov, akoby pohľadávku držal počas celej jej existencie, pokiaľ tento neposkytne dôkaz o dátume nadobudnutia.
   3.   Dane a iné zrážky ako sú tie, ktoré sú uvedené v tejto dohode z tej istej výplaty úrokov sa zaúčtujú voči zrážanej sume vypočítanej v súlade s týmto článkom. Zahŕňa to najmä Lichtenstein Couponsteuer s úrokom 4 %.
   Článok 4
   Vymedzenie pojmu vlastníka požitkov
   1.   Na účely tejto dohody „vlastník požitkov“ znamená akúkoľvek fyzickú osobu, ktorá prijíma výplatu úroku alebo akúkoľvek fyzickú osobu, ktorej je výplata úroku zabezpečená, pokiaľ neposkytne dôkaz, že vyplatený úrok nebol prijatý alebo zabezpečený v jeho vlastný prospech. Fyzická osoba sa nepovažuje za vlastníka požitkov, ak:

               a)

               koná ako vyplácajúci zástupca v zmysle článku 6; alebo

               b)

               koná v mene právnickej osoby, investičného fondu alebo porovnateľného alebo ekvivalentného subjektu kolektívneho investovania do cenných papierov; alebo

               c)

               koná v mene inej fyzickej osoby, ktorá je vlastníkom požitkov a ktorá oznamuje vyplácajúcemu zástupcovi svoju totožnosť a štát bydliska.

         2.   Ak má vyplácajúci zástupca informácie, ktoré naznačujú, že fyzická osoba, ktorá prijíma výplatu úroku alebo pre ktorú je výplata úroku zabezpečená, nemusí byť vlastníkom požitkov, podnikne primerané kroky na určenie totožnosti vlastníka požitkov. Ak vyplácajúci zástupca nedokáže určiť vlastníka požitkov, k predmetnej fyzickej osobe pristupuje ako k vlastníkovi požitkov.
   Článok 5
   Totožnosť a bydlisko vlastníkov požitkov
   Na určenie totožnosti a bydliska vlastníka požitkov vymedzeného v článku 4 vyplácajúci zástupca vedie záznam o priezvisku, mene, adrese a bydlisku v súlade s právnymi predpismi Lichtenštajnska proti praniu špinavých peňazí. V prípade nadviazania zmluvných vzťahov alebo transakcií, ktoré boli vykonávané v prípade neexistencie zmluvných vzťahov, počnúc 1. januárom 2004, fyzickým osobám, ktoré predložia pas alebo úradný preukaz totožnosti vydaný členským štátom, a ktorí o sebe prehlásia, že majú bydlisko v inom štáte, ako je členský štát alebo Lichtenštajnsko, sa bydlisko určí prostredníctvom osvedčenia o bydlisku na daňové účely vydaného príslušným orgánom štátu, o ktorom fyzická osoba vyhlasuje, že v ňom má bydlisko. V prípade nepredloženia takéhoto osvedčenia sa za krajinu bydliska považuje členský štát, ktorý vydal pas alebo iný úradný preukaz totožnosti.
   Článok 6
   Vymedzenie pojmu vyplácajúceho zástupcu
   Na účely tejto dohody „vyplácajúci zástupca“ v Lichtenštajnsku znamená banky podľa lichtenštajnského zákona o bankách, obchodníkov s cennými papiermi podľa federálneho zákona o burzách s cennými papiermi a o obchodovaní s cennými papiermi, fyzické a právnické osoby s bydliskom v Lichtenštajnsku alebo tam usadené, vrátane hospodárskych prevádzkovateľov, ktorí sú upravení v zákone týkajúcom sa fyzických osôb a spoločností (Personen- und Gesellschaftrecht) osobné spoločnosti a stále prevádzkárne zahraničných firiem, ktoré aj keď príležitostne, prijímajú, držia, investujú alebo prevádzajú aktíva tretích strán, alebo len vyplácajú úroky, alebo zabezpečujú výplatu úrokov v rámci svojej podnikateľskej činnosti.
   Článok 7
   Vymedzenie pojmu výplaty úrokov
   1.   Na účely tejto dohody „výplata úrokov“ znamená:

               a)

               úrok zaplatený alebo pripísaný na účet, ktorí súvisí s pohľadávkami každého druhu vrátane úrokov vyplatených z fiduciárnych vkladov lichtenštajnských vyplácajúcich zástupcov v prospech vlastníkov požitkov vymedzených v článku 4, bez ohľadu na to, či sú alebo nie sú zabezpečené hypotékou a bez ohľadu na to, či nesú alebo nenesú so sebou právo na účasť na ziskoch dlžníka, a najmä, príjem z vládnych cenných papierov, dlhopisov alebo obligácií, vrátane prémií a ziskov spojených s takýmito cennými papiermi, dlhopismi alebo obligáciami, ale bez úrokov z pôžičiek medzi fyzickými osobami, ktoré nekonajú v rámci svojej podnikateľskej činnosti. Penále za oneskorenú výplatu sa nepovažujú za výplatu úroku;

               b)

               úrok, ktorý sa nahromadil alebo kapitalizoval pri odpredaji, náhrade alebo umorení pohľadávok uvedených v písmene a);

               c)

               príjem pochádzajúci z výplat úrokov buď priamo alebo prostredníctvom subjektu uvedeného v článku 4 ods. 2 smernice Rady 2003/48/ES z 3. júna 2003 o zdaňovaní príjmu z úspor v podobe výplaty úrokov (ďalej len „smernica“), ktorý rozdeľujú:

                           i)

                           podniky kolektívneho investovania usadené v členskom štáte alebo Lichtenštajnsku,

                           ii)

                           subjekty usadené v členskom štáte, ktoré si zvolili možnosť podľa článku 4 ods. 3 smernice a ktoré informujú vyplácajúceho zástupcu o tejto skutočnosti,

                           iii)

                           podniky kolektívneho investovania usadené mimo územia zmluvných strán,

               d)

               príjem realizovaný pri odpredaji, náhrade alebo umorení akcií alebo podielov v týchto podnikoch a subjektoch, ktoré priamo alebo nepriamo prostredníctvom iných podnikov kolektívneho investovania alebo iných subjektov uvedených nižšie, investujú viac než 40 % svojich aktív do pohľadávok uvedených v písm. a):

                           i)

                           podniky kolektívneho investovania usadené v členskom štáte alebo Lichtenštajnsku,

                           ii)

                           subjekty usadené v členskom štáte, ktoré si zvolili možnosť podľa článku 4 ods. 3 smernice a ktoré informujú vyplácajúceho zástupcu o tejto skutočnosti,

                           iii)

                           podniky kolektívneho investovania usadené mimo územia zmluvných strán,

         2.   S ohľadom na odsek 1 písm. c), keď vyplácajúci zástupca nemá žiadne informácie o podiele príjmu, ktorý pochádza z výplat úroku, za výplatu úroku sa považuje celková čiastka príjmu.
   3.   S ohľadom na odsek 1 písm. d), keď vyplácajúci zástupca nemá žiadne informácie o percentuálnom podiele aktív investovaných do pohľadávok, akcií alebo podielov vymedzených v uvedenom pododseku, uvedený percentuálny podiel sa považuje za vyšší ako 40 %. Ak zástupca nemôže určiť čiastku príjmu realizovaného vlastníkom požitkov, za príjem sa považuje výnos z odpredaja, náhrady alebo umorenia akcií alebo podielov.
   4.   Príjem súvisiaci s podnikmi alebo subjektami, ktoré investovali do výšky 15 % svojich aktív do pohľadávok v zmysle odseku 1 písm. a), sa nepovažujú za výplatu úrokov v súlade s odsekom 1 písm. c) a d).
   5.   Od 1. januára 2011 percentuálny podiel uvedený v odseku 1 písm. d) a odseku 3 je 25 %.
   6.   Percentuálne podiely uvedené v odseku 1 písm. d) a v odseku 4 sa určujú v závislosti od investičnej politiky stanovenej v pravidlách fondu alebo v registračných dokumentoch podnikov alebo subjektov a v prípade, že chýbajú, s ohľadom na skutočné zloženie aktív dotknutých podnikov alebo subjektov.
   Článok 8
   Delenie príjmov
   1.   Lichtenštajnsko si ponechá 25 % príjmov vybraných zrážkou podľa tejto dohody a prevedie 75 % príjmov do členského štátu, kde má vlastník požitkov bydlisko.
   2.   Tieto prevody sa uskutočnia každý rok jednorázovo pre každý členský štát, najneskôr do šiestich mesiacov od skončenia daňového roka v Lichtenštajnsku.
   Článok 9
   Zamedzenie dvojitého zdanenia
   1.   Ak úrok, ktorý prijal vlastník požitkov, podlieha zrážkam zo strany vyplácajúceho zástupcu v Lichtenštajnsku, členský štát bydliska vlastníka požitkov mu na daňové účely poskytne daňový úver rovnajúci sa zrážanej čiastke. Ak táto čiastka presahuje čiastku splatnej dane z celkových úrokov podliehajúcich zrážkam v súlade s jeho vnútroštátnym právom, členský štát bydliska na daňové účely vráti prevyšujúcu čiastku zrazenej dane vlastníkovi požitkov.
   2.   Ak úrok, ktorý príjme vlastník požitkov, podliehal iným daniam a zrážkam než sú tie, ktoré sú upravené v tejto dohode a členský štát bydliska na daňové účely poskytne daňový úver pre tieto dane a zrážky v súlade s vnútroštátnym právom alebo dohovormi o zamedzení dvojitého zdanenia, tieto ostatné dane a zrážky sa pripíšu skôr, než sa uplatní postup podľa ods. 1. Členský štát bydliska na daňové účely príjme osvedčenia vydané lichtenštajnskými vyplácajúcimi zástupcami ako riadny dôkaz o dani alebo zrážkach za predpokladu, že príslušný orgán členského štátu bydliska na daňové účely získa od lichtenštajnského príslušného orgánu overenie informácií uvedených v osvedčeniach vydaných lichtenštajnskými vyplácajúci zástupcami.
   3.   Členský štát bydliska vlastníka požitkov na daňové účely môže mechanizmus daňových úverov, ktorý je uvedený v ods. 1 a 2 nahradiť náhradou zrážky uvedenej v článku 1.
   Článok 10
   Výmena informácií
   1.   Príslušné orgány Lichtenštajnska a každého členského štátu si vymenia informácie o konaní, ktoré predstavuje daňový podvod podľa právnych predpisov dožiadaného štátu alebo podobný trestný čin s ohľadom na príjem, na ktorý sa vzťahuje táto dohoda. „Podobný“ sa vzťahuje len na trestné činy rovnakého stupňa nebezpečnosti, ako je to v prípade daňových podvodov podľa právnych predpisov dožiadaného štátu. V odpovedi na riadne odôvodnenú žiadosť dožiadaný štát, v súlade s jeho procesným právom, poskytne informácie týkajúce sa správnych, občianskych alebo trestných záležitostí, ktoré žiadajúci členský štát vyšetruje alebo môže vyšetrovať. Akékoľvek informácie, ktoré Lichtenštajnsko alebo členský štát prijme, sa považujú za tajné rovnako ako informácie získané podľa vnútroštátnych právnych predpisov tohoto štátu a sprístupňujú sa len osobám alebo orgánom (vrátane súdov a správnych orgánov), ktoré sa zaoberajú ich posudzovaním alebo zhromažďovaním, vynucovaním alebo stíhaním vo vzťahu k nim, alebo rozhodovaním o odvolaniach vo vzťahu k daniam z príjmu podľa tejto dohody. Takéto osoby alebo orgány využívajú informácie len na dané účely.
   2.   Pri určovaní, či sa v odpovedi na žiadosť môžu poskytovať informácie, dožiadaný štát uplatní dobu premlčania platnú podľa právnych predpisov žiadajúceho štátu namiesto doby premlčania dožiadaného štátu.
   3.   Dožiadaný štát poskytne informácie, ak žiadajúci štát má dôvodné podozrenie, že dané konanie by mohlo predstavovať daňový podvod alebo podobný trestný čin. Podozrenie žiadajúceho štátu o daňovom podvode alebo podobnom trestnom čine môže byť založené na:

               a)

               overených alebo neoverených dokumentoch, vrátane obchodných záznamov, účtovných kníh alebo informácií z bankových účtov, ale nielen na týchto dokumentoch;

               b)

               svedeckej výpovedi daňovníka;

               c)

               informáciách získaných od informátora alebo inej tretej osoby, ktoré sa nezávisle potvrdili alebo je pravdepodobné, že sú inak dôveryhodné; alebo

               d)

               nepriamych dôkazoch.

         4.   Na žiadosť členského štátu začne Lichtenštajnsko dvojstranné rokovania s daným členským štátom, aby sa vymedzili jednotlivé kategórie prípadov, ktoré sa považujú za „podobné trestné činy“ v súlade s daňovým postupom, ktorý uplatňuje takýto štát.
   Článok 11
   Príslušné orgány
   Na účely tejto dohody príslušné orgány znamenajú orgány uvedené v prílohe č. 1.
   Článok 12
   Konzultácie
   Ak sa lichtenštajnské príslušné orgány a jeden alebo viac príslušných orgánov uvedených v článku 11 nezhodnú na výklade alebo uplatňovaní tejto dohody, usilujú sa to vyriešiť vzájomnou dohodou. Bezodkladne informujú Komisiu Európskych spoločenstiev a príslušné orgány ostatných členských štátov o výsledkoch svojich konzultácií. V súvislosti s otázkami výkladu sa Komisia na žiadosť ktoréhokoľvek z príslušných orgánov môže zúčastniť na konzultáciách.
   Článok 13
   Revízia
   1.   Zmluvné strany navzájom konzultujú najmenej každé tri roky alebo na žiadosť ktorejkoľvek zo zmluvných strán s cieľom preskúmať a – ak to zmluvné strany považujú za potrebné – zlepšiť technické fungovanie tejto dohody a hodnotenie medzinárodného vývoja. Konzultácie sa uskutočnia do jedného mesiaca od predloženia žiadosti alebo v naliehavých prípadoch čo najskôr.
   2.   Na základe takéhoto hodnotenia sa môžu zmluvné strany navzájom poradiť s cieľom preskúmať, či sú potrebné zmeny v tejto dohode s prihliadnutím na medzinárodný vývoj.
   3.   Ihneď po tom, ako sú k dispozícii dostatočné skúsenosti z úplného vykonávania článku 1 ods. 1, zmluvné strany sa navzájom poradia s cieľom preskúmať, či sú potrebné zmeny v tejto dohode s prihliadnutím na medzinárodný vývoj.
   4.   Na účely konzultácií uvedených v odsekoch 1, 2 a 3 zmluvná strana informuje druhú zmluvnú stranu o možnom budúcom vývoji, ktorý by mohol ovplyvniť riadne fungovanie tejto dohody. Toto zahŕňa aj akúkoľvek príslušnú dohodu medzi zmluvnými stranami a tretím štátom.
   Článok 14
   Vzťah k dvojstranným dohovorom o zamedzení dvojitého zdanenia
   Ustanovenia dohovorov o zamedzení dvojitého zdanenia medzi Lichtenštajnskom a členskými štátmi nebránia vyberaniu zrážok, ktoré ustanovuje táto dohoda.
   Článok 15
   Prechodné ustanovenia pre obchodovateľné dlhové cenné papiere (1)

   1.   Odo dňa uplatňovania tejto dohody, pokiaľ aspoň jeden členský štát uplatňuje aj podobné ustanovenia a najneskôr do 31. decembra 2010, sa domáce a medzinárodné dlhopisy a iné obchodovateľné dlhové cenné papiere, ktoré boli po prvýkrát emitované pred 1. marcom 2001, alebo pre ktoré príslušné orgány emitujúceho štátu schválili pôvodné emisné prospekty do tohto dátumu, nepovažujú za pohľadávky v zmysle článku 7 ods. 1 písm. a) za predpokladu, že sa žiadne ďalšie emisie takýchto prevoditeľných dlhových cenných papierov neuskutočnili 1. marca 2002 alebo neskôr.
   Avšak ak aspoň jeden členský štát uplatňuje podobné ustanovenia, ustanovenia tohto článku naďalej platia aj po 31. decembri 2010 so zreteľom na takéto obchodovateľné dlhové cenné papiere:

               —

               ktoré obsahujú doložky o pripočítaní a predčasnom umorení; a

               —

               ak vyplácajúci zástupca vymedzený v článku 6 je usadený v Lichtenštajnsku a

               —

               ak tento vyplácajúci zástupca vypláca priamo alebo zabezpečuje vyplácanie úroku na okamžitý prospech vlastníka požitkov s bydliskom v členskom štáte.

         Ak a v prípade, že všetky členské štáty prestanú uplatňovať podobné ustanovenia, ustanovenia tohto článku sa uplatňujú naďalej len so zreteľom na tieto obchodovateľné cenné papiere:

               —

               ktoré obsahujú doložky o pripočítaní a predčasnom umorení; a

               —

               ak vyplácajúci zástupca emitenta je usadený v Lichtenštajnsku a

               —

               ak tento vyplácajúci zástupca vypláca úrok priamo alebo zabezpečuje vyplácanie úroku na okamžitý prospech vlastníka požitkov s bydliskom v členskom štáte.

         Ak sa 1. marca 2002 alebo neskôr uskutoční ďalšia emisia vyššie uvedeného obchodovateľného dlhového cenného papiera emitovaného vládou alebo príbuzným subjektom, ktorý koná ako verejný orgán alebo ktorého úloha je uznávaná medzinárodnou zmluvou (uvedenou v prílohe č. 1 tejto dohody), celá emisia takéhoto cenného papiera, ktorá pozostáva z pôvodnej emisie a každej ďalšej emisie, sa považuje za pohľadávku v zmysle článku 7 ods. 1 písm. a).
   Ak sa 1. marca 2002 alebo neskôr uskutoční emisia vyššie uvedeného obchodovateľného dlhového cenného papiera emitovaného akýmkoľvek iným emitentom, na ktorého sa nevzťahuje štvrtý pododsek, takáto ďalšia emisia sa považuje za pohľadávku v zmysle článku 7 ods. 1 písm. a).
   2.   Tento článok nebráni Lichtenštajnsku a členským štátom ponechať si aj naďalej daň z príjmov pochádzajúcich z obchodovateľných dlhových cenných papierov uvedených v odseku 1 v súlade so svojim vnútroštátnym právom.
   Článok 16
   Podpísanie, nadobudnutie platnosti a doba platnosti
   1.   Táto dohoda si vyžaduje ratifikáciu alebo súhlas zmluvných strán v súlade s ich vlastnými postupmi. Zmluvné strany si navzájom oznámia ukončenie týchto postupov. Táto dohoda nadobúda platnosť prvý deň druhého mesiaca po poslednom oznámení.
   2.   V závislosti od splnenia ústavných požiadaviek Lichtenštajnska a požiadaviek práva Spoločenstva, ktoré sa týkajú uzatvárania medzinárodných dohôd a bez toho, aby bol dotknutý článok 18, Lichtenštajnsko a podľa vhodnosti Spoločenstvo účinne vykonávajú a uplatňujú túto dohodu od 1. januára 2005 a túto skutočnosť si navzájom oznámia.
   3.   Táto dohoda zostáva v platnosti až do vypovedania niektorou zo zmluvných strán.
   4.   Každá zo zmluvných strán môže vypovedať túto dohodu oznámením druhej zmluvnej strane. V takom prípade táto dohoda platnosť končí dvanásť mesiacov po podaní oznámenia.
   Článok 17
   Uplatňovanie a pozastavenie uplatňovania
   1.   Uplatňovanie tejto dohody je podmienené prijatím a vykonávaním závislými alebo pridruženými územiami členských štátov, ktoré sú uvedené v správe Rady (Hospodárske a finančné záležitosti) Európskej rade v Santa Maria de Feira z 19. a 20. júna 2000, ako aj Spojenými štátmi americkými, Švajčiarskom, Andorrou, Lichtenštajnskom, Monakom a San Marínom, opatrení, ktoré sú v súlade alebo sú rovnocenné s tými, ktoré sú uvedené v smernici alebo v tejto dohode, s výnimkou článku 15 tejto dohody, a stanovením rovnakých dátumov vykonávania.
   2.   Zmluvné strany najneskôr šesť mesiacov pred dátumom uvedeným v článku 16 ods. 2 vzájomnou dohodou rozhodnú, či podmienka stanovená v ods. 1 bude splnená so zreteľom na dátumy nadobudnutia účinnosti príslušných opatrení v tretích štátoch a dotknutých závislých alebo pridružených územiach. Ak zmluvné strany nerozhodnú, že podmienka bude splnená, vzájomnou dohodou príjmu nový dátum na účely článku 16 ods. 2.
   3.   Uplatňovanie tejto dohody alebo jej častí môže ktorákoľvek zmluvná strana pozastaviť s okamžitým účinkom oznámením druhej strane, a to v prípade, že sa smernica alebo jej časť dočasne alebo trvalo prestane uplatňovať v súlade s právom Európskeho spoločenstva, alebo v prípade, že členský štát pozastaví uplatňovanie jeho vykonávacích právnych predpisov.
   4.   Každá so zmluvných strán môže pozastaviť uplatňovanie tejto dohody oznámením druhej zmluvnej strane, ak jeden z tretích štátov alebo území, ktoré sú uvedené v odseku 1 prestane následne uplatňovať opatrenia uvedené v danom odseku. Pozastavenie uplatňovania sa vykoná najskôr dva mesiace po oznámení. Uplatňovanie tejto dohody sa obnoví akonáhle sa opätovne zavedú opatrenia.
   Článok 18
   Pohľadávky a konečné vyrovnanie
   1.   V prípade vypovedania tejto dohody alebo pozastavenia jej uplatňovania v celom rozsahu alebo len jej časti, pohľadávky fyzických osôb v súlade s článkom 9 zostávajú nedotknuté.
   2.   V takom prípade Lichtenštajnsko urobí konečné vyrovnanie do konca obdobia uplatňovania tejto dohody a vykoná záverečnú platbu členským štátom.
   Článok 19
   Územná pôsobnosť
   Táto dohoda sa na jednej strane vzťahuje na územia, na ktoré sa vzťahuje Zmluva o založení Európskeho spoločenstva a za podmienok ustanovených v tejto zmluve a na druhej strane na územie Lichtenštajnska.
   Článok 20
   Prílohy
   1.   Prílohy tvoria neoddeliteľnú súčasť tejto dohody.
   2.   Zoznam príslušných orgánov v prílohe č. 1 sa môže meniť a dopĺňať jednoducho oznámením Lichtenštajnska druhej zmluvnej strane orgánu uvedenom v písmene a), a zo strany Spoločenstva oznámením ostatným orgánom.
   Zoznam súvisiacich subjektov v prílohe č. 2 sa môže meniť a dopĺňať vzájomnou dohodou.
   Článok 21
   Jazyky
   1.   Táto dohoda je vyhotovená v dvoch vyhotoveniach v jazyku českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, poľskom, portugalskom, slovenskom, slovinskom, španielskom a švédskom, texty v každom z týchto jazykov sú rovnako autentické.
   2.   Verzia v maltskom jazyku je overená zmluvnými stranami na základe výmeny listov. Je rovnako autentická, z rovnakého titulu ako jazyky uvedené v odseku 1.

      EN FE DE LO CUAL, los plenipotenciarios abajo firmantes suscriben el presente Acuerdo.
      NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.
      SELLE KINNITUSEKS on täievolilised esindajad käesolevale lepingule alla kirjutanud.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF, the undersigned plenipotentiaries have hereunto set their hands.
      EN FOI DE QUOI, les plénipotentiaires soussignés ont apposé leurs signatures au bas du présent accord.
      IN FEDE DI CHE, i plenipotenziari sottoscritti hanno apposto la propria firma in calce al presente accordo.
      TO APLIECINOT, attiecīgi pilnvarotas personas ir parakstījušas šo nolīgumu.
      TAI PALIUDYDAMI, šį Susitarimą pasirašė toliau nurodyti įgaliotieji atstovai.
      FENTIEK HITELÉÜL e megállapodást az alulírott meghatalmazottak alább kézjegyükkel látták el.
      B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.
      TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.
      W DOWÓD CZEGO, niżej podpisani pełnomocnicy złożyli swoje podpisy.
      EM FÉ DO QUE, os plenipotenciários abaixo assinados apuserem as suas assinaturas no final do presente Acordo.
      NA DÔKAZ ČOHO dolupodpísaní splnomocnení zástupcovia podpísali túto dohodu.
      V POTRDITEV TEGA so spodaj podpisani pooblaščenci podpisali ta sporazum.
      TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.
      Hecho en Bruselas, el siete de diciembre del dos mil cuatro.
      V Bruselu dne sedmého prosince dva tisíce čtyři.
      Udfærdiget i Bruxelles, den syvende december to tusind og fire.
      Geschehen zu Brüssel am siebten Dezember zweitausendundvier.
      Kahe tuhande neljanda aasta detsembrikuu seitsmendal päeval Brüsselis.
      Εγινε στις Βρυξέλλες, στις εφτά Δεκεμβρίου δύο χιλιάδες τέσσερα.
      Done at Brussels on the seventh day of December in the year two thousand and four.
      Fait à Bruxelles, le sept décembre deux mille quatre.
      Fatto a Bruxelles, addì sette dicembre duemilaquattro.
      Briselē, divi tūkstoši ceturtā gada septītajā decembrī.
      Pasirašyta du tūkstančiai ketvirtųjų metų gruodžio septintą dieną Briuselyje.
      Kelt Brüsszelben, a kettőezer negyedik év december hetedik napján.
      Magħmul fi Brussel fis-seba' jum ta' Diċembru tas-sena elfejn u erbgħa.
      Gedaan te Brussel, de zevende december tweeduizendvier.
      Sporządzono w Brukseli dnia siódmego grudnia roku dwutysięcznego czwartego.
      Feito em Bruxelas, em sete de Dezembro de dois mil e quatro.
      V Bruseli siedmeho decembra dvetisícštyri.
      V Bruslju, dne sedmega decembra leta dva tisoč štiri.
      Tehty Brysselissä seitsemäntenä päivänä joulukuuta vuonna kaksituhattaneljä.
      Som skedde i Bryssel den sjunde december tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für das Fürstentum Liechtenstein

      (1)  Tak ako v smernici, tieto prechodné ustanovenia sa vzťahujú len na prevoditeľné dlhové cenné papiere vo vlastníctve investičných fondov.
   PRÍLOHA I
   ZOZNAM PRÍSLUŠNÝCH ÚRADOV ZMLUVNÝCH STRÁN
   Na účely tejto dohody „príslušnými úradmi“ sú:

               a)

               za Lichtenštajnské kniežatstvo: Die Regierung des Furstentums Liechtenstein alebo splnomocnený zástupca,

               b)

               za Belgické kráľovstvo: De Minister van Financiën/Le Ministre des Finances alebo splnomocnený zástupca,

               c)

               za Českú republiku: Ministr financí alebo splnomocnený zástupca,

               d)

               za Dánske kráľovstvo: Skatteministeren alebo splnomocnený zástupca,

               e)

               za Nemeckú spolkovú republiku: Der Bundesminister der Finanzen alebo splnomocnený zástupca,

               f)

               za Estónsku republiku: Rahandusminister alebo splnomocnený zástupca,

               g)

               za Helénsku republiku: Ο Υπουργός Οικονομίας καιΟικονομικών alebo splnomocnený zástupca,

               h)

               za Španielske kráľovstvo: El Ministro de Economía y Hacienda alebo splnomocnený zástupca,

               i)

               za Francúzsku republiku: Le Ministre chargé du budget alebo splnomocnený zástupca,

               j)

               za Írsko: The Revenue Commissioners alebo splnomocnený zástupca,

               k)

               za Taliansku republiku: Il Capo del Dipartimento per le Politiche Fiscali alebo splnomocnený zástupca,

               l)

               za Cyperskú republiku: Υπουργός Οικονομικών alebo splnomocnený zástupca,

               m)

               za Lotyšskú republiku: Finanšu ministrs alebo splnomocnený zástupca,

               n)

               za Litovskú republiku: Finansų ministras alebo splnomocnený zástupca,

               o)

               za Luxemburské veľkovojvodstvo: Le Ministre des Finances alebo splnomocnený zástupca; avšak na účely článku 10 je príslušným úradom „le Procureur Général d'Etat luxemburgeois“,

               p)

               za Maďarskú republiku: A pénzügyminiszter alebo splnomocnený zástupca,

               q)

               za Maltskú republiku: Il-Ministru responsabbli għall-Finanzi alebo splnomocnený zástupca,

               r)

               za Holandské kráľovstvo: De Minister van Financiën alebo splnomocnený zástupca,

               s)

               za Rakúsku republiku: Der Bundesminister für Finanzen alebo splnomocnený zástupca,

               t)

               za Poľskú republiku: Minister Finansów alebo splnomocnený zástupca,

               u)

               za Portugalskú republiku: O Ministro das Finanças alebo splnomocnený zástupca,

               v)

               za Slovinskú republiku: Minister za financií alebo splnomocnený zástupca,

               w)

               za Slovenskú republiku: Minister financií alebo splnomocnený zástupca,

               x)

               za Fínsku republiku: Valtiovarainministeriö/Finansministeriet alebo splnomocnený zástupca,

               y)

               za Švédske kráľovstvo: Chefen for Finansdepartementet alebo splnomocnený zástupca,

               z)

               za Spojené kráľovstvo Veľkej Británie a Severného Írska a za európske územia, za ktorých vonkajšie vzťahy Spojené kráľovstvo zodpovedá: the Commissioners of Inland Revenue alebo ich schválený zástupca ako aj gibraltarský príslušný úrad určený Spojeným kráľovstvom v súlade s uzavretými dohodami, ktoré sa týkajú gibraltarských príslušných úradov v kontexte nástrojov EÚ a ES a príslušných zmlúv, ktoré boli doručené 19. apríla 2000 členským štátom a orgánom Európskej únie a ktorých jednu kópiu doručí Generálny sekretariát Rady Európskej únie Andorrskému kniežatstvu, a ktoré sa vzťahujú na túto dohodu.

         PRÍLOHA II
   ZOZNAM SÚVISIACICH SUBJEKTOV
   Na účely článku 15 sa za „súvisiaci subjekt, ktorý koná ako správny orgán alebo ktorého úloha je uznávaná medzinárodnou zmluvou“ považujú tieto subjekty:
   SUBJEKTY V RÁMCI EURÓPSKEJ ÚNIE:
   Belgicko

               Vlaams Gewest (flámsky región)

               Région wallonne (valónsky región)

               Région bruxelloise/Brussels Gewest (bruselský región)

               Communauté française (francúzske spoločenstvo)

               Vlaamse Gemeenschap (flámske spoločenstvo)

               Deutschsprachige Gemeinschaft (nemecky hovoriace spoločenstvo)

         Španielsko

               Xunta de Galicia (vláda autonómneho spoločenstva Galície)

               Junta de Andalucía (vláda autonómneho spoločenstva Andalúzie)

               Junta de Extremadura (vláda autonómneho spoločenstva Extremadury)

               Junta de Castilla-La Mancha (vláda autonómneho spoločenstva Castilla-La Mancha)

               Junta de Castilla-León (vláda autonómneho spoločenstva Castilla-León)

               Gobierno Foral de Navarra (vláda autonómneho spoločenstva Navarry)

               Govern de les Illes Balears (vláda autonómneho spoločenstva Baleárskych ostrovov

               Generalitat de Catalunya (vláda autonómneho spoločenstva Katalánska)

               Generalitat de Valencia (vláda autonómneho spoločenstva Valencie)

               Diputación General de Aragón (vláda autonómneho spoločenstva Aragonu)

               Gobierno de las Islas Canarias (vláda autonómneho spoločenstva Kanárskych ostrovov)

               Gobierno de Murcia (vláda autonómneho spoločenstva Murcie)

               Gobierno de Madrid (vláda autonómneho spoločenstva Madridu)

               Gobierno de la Comunidad Autónoma del País Vasco/Euzkadi (vláda autonómneho spoločenstva Baskicka)

               Diputación Foral de Guipúzcoa (regionálna rada Guipúzcoa)

               Diputación Foral de Vizcaya/Bizkaia (regionálna rada Biskajska)

               Diputación Foral de Alava (regionálna rada Alavy)

               Ayuntamiento de Madrid (mesto Madrid)

               Ayuntamiento de Barcelona (mesto Barcelona)

               Cabildo Insular de Gran Canaria (ostrovná rada Gran Canarie)

               Cabildo Insular de Tenerife (ostorvná rada Tenerife)

               Instituto de Crédito Oficial (úradný úverový ústav)

               Instituto Catalán de Finanzas (finančný ústav Katalánska)

               Instituto Valenciano de Finanzas (finančný ústav Valencie)

         Grécko

               Оργανισμός Тηλεπικοινωνιών Ελλάδος (národný telekomunikačný úrad)

               Оργανισμός Σιδηροδρόμων Ελλάδος (národná železničná spoločnosť)

               Δημόσια Επιχείρηση Ηλεκτρισμού (štátna elektrárenská spoločnosť)

         Francúzsko

               La Caisse d'amortissement de la dette sociale (CADES) (fond na úhradu dlhu sociálneho zabezpečenia);

               L'Agence française de développement (AFD) (francúzska rozvojová agentúra);

               Réseau Ferré de France (RFF) (francúzska železničná sieť);

               Caisse Nationale des Autoroutes (CNA) (národný diaľničný fond);

               Assistance publique Hôpitaux de Paris (APHP) (zväz verejných nemocníc parížskej oblasti);

               Charbonnages de France (CDF) (ústredie francúzskych štátnych spoločností na ťažbu čierneho uhlia);

               Entreprise minière et chimique (EMC) (štátna ťažobná a chemická spoločnosť).

         Taliansko

               Regióny

               Provincie

               Obce

               Cassa Depositi e Prestiti (fond vkladov a pôžičiek)

         Lotyšsko

               Pašvaldības (miestne samosprávy)

         Poľsko

               gminy (mestá a obce)

               powiaty (okresy)

               województwa (kraje)

               związki gmin (združenia miest a obcí)

               związki powiatów (združenia okresov)

               związki województw (združenia krajov)

               miasto stołeczne Warszawa (hlavné mesto Varšava)

               Agencja Restrukturyzacji i Modernizacji Rolnictwa (Agentúra pre reštrukturalizáciu a modernizáciu poľnohospodárstva)

               Agencja Nieruchomości Rolnych (Agentúra pre poľnohospodárske majetky)

         Portugalsko

               Região Autónoma da Madeira (autonómna oblasť Madeira)

               Região Autónoma dos Açores (autonómna oblasť Azory)

               Mestá a obce

         Slovensko

               mestá a obce

               Železnice Slovenskej republiky

               Štátny fond cestného hospodárstva

               Slovenské elektrárne

               Vodohospodárska výstavba

         MEDZINÁRODNÉ SUBJEKTY:

               Európska banka pre obnovu a rozvoj

               Európska investičná banka

               Ázijská rozvojová banka

               Africká rozvojová banka

               Svetová banka/MBOR/MMF

               Medzinárodné finančné združenie

               Medziamerická rozvojová banka

               Rozvojová banka Rady Európy

               EURATOM

               Európske spoločenstvo

               Andské rozvojové združenie

               Eurofima

               Európske spoločenstvo uhlia a ocele

               Nordická investičná banka

               Karibská rozvojová banka

         Ustanovenia článku 15 sa nedotýkajú medzinárodných záväzkov, ktoré zmluvné strany mohli uzavrieť vo vzťahu k uvedeným medzinárodným subjektom.
   SUBJEKTY V TRETÍCH KRAJINÁCH:
   Tie subjekty, ktoré spĺňajú tieto kritériá:

               1.

               subjekt sa podľa vnútroštátnych kritérií jasne považuje za verejný subjekt;

               2.

               takýto verejný subjekt je nekomerčným výrobcom, ktorý spravuje a financuje skupinu činností, hlavne poskytovaním nekomerčných tovarov a služieb určených v prospech Spoločenstva, ktoré sú účinne kontrolované vládou;

               3.

               takýto verejný subjekt je veľkým a pravidelným emitentom dlhu;

               4.

               príslušný štát je schopný garantovať, že takýto verejný subjekt nebude vykonávať predčasnú úhradu v prípade klauzúl o hrubej sume.

         MEMORANDUM O POROZUMENÍ
   medzi Európskym spoločenstvom, Belgickým kráľovstvom, Českou republikou, Dánskym kráľovstvom, Nemeckou spolkovou republikou, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska a Lichtenštajnským kniežatstvom
   EURÓPSKE SPOLOČENSTVO,
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   NEMECKÁ SPOLKOVÁ REPUBLIKA,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA
   a
   LICHTENŠTAJNSKÉ KNIEŽATSTVO (ďalej len „Lichtenštajnsko“)
   SA DOHODLI TAKTO:
   1.   ÚVOD
   Lichtenštajnsko a Európske spoločenstvo pristupujú k uzavretiu dohody o opatreniach, ktoré sú rovnocenné s opatreniami obsiahnutými v smernici Rady 2003/48/ES z 3. júna 2003 o zdaňovaní príjmov z úspor v podobe výplaty úrokov (ďalej len „smernica“). Memorandom o porozumení dopĺňa túto dohodu.
   2.   ROKOVANIA NA ZABEZPEČENIE OPATRENÍ ROVNOCENNÝCH S INÝMI TRETÍMI KRAJINAMI
   Počas prechodného obdobia upraveného v smernici Spoločenstvo začne rokovania s ostatnými dôležitými finančnými strediskami s cieľom podporovať u nich prijatie opatrení rovnocenných s tými, ktoré uplatňuje Spoločenstvo.
   3.   VYHLÁSENIE ÚMYSLU
   Signatári tohto memoranda o porozumení prehlasujú, že uznávajú dohodu uvedenú v bode 1 a toto memorandum za také, ktoré poskytuje prijateľné a vyvážené dojednania, ktoré sa môžu považovať za ochranu záujmov zmluvných strán. Preto vykonajú dohodnuté opatrenia v dobrej viere a nebudú konať jednostranne, čím by bez odôvodnenej príčiny oslabili tieto dojednania.
   Ak by sa zistil významný rozdiel medzi predmetom úpravy smernice prijatej 3. júna 2003 a rozsahom tejto dohody, najmä s ohľadom na článok 6 dohody, zmluvné strany okamžite začnú konzultácie v súlade s článkom 13 ods. 1 dohody s cieľom zabezpečiť zachovanie rovnocennosti opatrení ustanovených v dohode.
   Lichtenštajnsko sa zaväzuje vynaložiť všetko úsilie rozhodnúť bezodkladne o prijateľnosti oprávnenej požiadavky na výmenu informácií podľa článku 10 dohody, v súlade s jeho procesnými právnymi predpismi.
   Európska únia a jej členské štáty vezmú do úvahy rozhodnutie Lichtenštajnska o úprave opatrení rovnocenných s tými, ktoré upravuje smernica v ich spolupráci s Lichtenštajnskom, vrátane spolupráce vo finančných záležitostiach. Signatári v tomto kontexte súhlasia, že ktorákoľvek strana zúčastnená na rokovaniach podľa článku 10 ods. 4 dohody môže predložiť súčasne s takýmito rokovaniami iné daňové otázky vrátane otázok súvisiacich so zamedzením alebo znížením dvojitého zdaňovania príjmov.
   V Bruseli 7. decembra 2004 v dvoch vyhotoveniach v jazyku českom, dánskom, holandskom, anglickom, estónskom, fínskom, francúzskom, nemeckom, gréckom, maďarskom, talianskom, lotyšskom, litovskom, poľskom, portugalskom, slovenskom, slovinskom, španielskom a švédskom, texty v každom z týchto jazykov sú rovnako autentické.
   Verzia v maltskom jazyku je overená signatármi na základe výmeny listov. Je rovnako autentická, z rovnakého titulu ako jazyky uvedené v predchádzajúcom odseku.

      EN FE DE LO CUAL, los plenipotenciarios abajo firmantes suscriben el presente Acuerdo.
      NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt.
      SELLE KINNITUSEKS on täievolilised esindajad käesolevale lepingule alla kirjutanud.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF, the undersigned Plenipotentiaries have hereunto set their hands.
      EN FOI DE QUOI, les plénipotentiaires soussignés ont apposé leurs signatures au bas du présent accord.
      IN FEDE DI CHE, i plenipotenziari sottoscritti hanno apposto la propria firma in calce al presente accordo.
      TO APLIECINOT, attiecīgi pilnvarotas personas ir parakstījušas šo nolīgumu.
      TAI PALIUDYDAMI, šį Susitarimą pasirašė toliau nurodyti įgaliotieji atstovai.
      FENTIEK HITELÉÜL e megállapodást az alulírott meghatalmazottak alább kézjegyükkel látták el.
      B'XIEHDA TA' DAN, il-Plenipotenzjari hawn taħt iffirmati ffirmaw dan il-Ftehim.
      TEN BLIJKE WAARVAN de ondergetekende gevolmachtigden hun handtekening onder deze overeenkomst hebben geplaatst.
      W DOWÓD CZEGO, niżej podpisani pełnomocnicy złożyli swoje podpisy.
      EM FÉ DO QUE, os plenipotenciários abaixo assinados apuserem as suas assinaturas no final do presente Acordo.
      NA DÔKAZ ČOHO dolupodpísaní splnomocnení zástupcovia podpísali túto dohodu.
      V POTRDITEV TEGA so spodaj podpisani pooblaščenci podpisali ta sporazum.
      TÄMÄN VAKUUDEKSI allamainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.
      Hecho en Bruselas, el siete de diciembre del dos mil cuatro.
      V Bruselu dne sedmého prosince dva tisíce čtyři.
      Udfærdiget i Bruxelles den syvende december to tusind og fire.
      Geschehen zu Brüssel am siebten Dezember zweitausendundvier.
      Kahe tuhande neljanda aasta detsembrikuu seitsmendal päeval Brüsselis.
      Έγινε στις Βρυξέλλες, στις εφτά Δεκεμβρίου δύο χιλιάδες τέσσερα.
      Done at Brussels on the seventh day of December in the year two thousand and four.
      Fait à Bruxelles, le sept décembre deux mille quatre.
      Fatto a Bruxelles, addì sette dicembre duemilaquattro.
      Briselē, divi tūkstoši ceturtā gada septītajā decembrī.
      Pasirašyta du tūkstančiai ketvirtų metų gruodžio septintą dieną Briuselyje.
      Kelt Brüsszelben, a kettőezer negyedik év december hetedik napján.
      Magħmul fi Brussel fis-seba' jum ta' Diċembru tas-sena elfejn u erbgħa.
      Gedaan te Brussel, de zevende december tweeduizendvier.
      Sporządzono w Brukseli dnia siódmego grudnia roku dwutysięcznego czwartego.
      Feito em Bruxelas, em sete de Dezembro de dois mil e quatro.
      V Bruseli siedmeho decembra dvetisícštyri.
      V Bruslju, dne sedmega decembra leta dva tisoč štiri.
      Tehty Brysselissä seitsemäntenä päivänä joulukuuta vuonna kaksituhattaneljä.
      Som skedde i Bryssel den sjunde december tjugohundrafyra.

         Pour le Royaume de Belgique
         Voor het Koninkrijk België
         Für das Königreich Belgien

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Republikka ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropske skupnost
         Euroopan yhteisön puolesta
         På Europeiska gemenskapens vägnar

         Für das Fürstentum Liechtenstein


title: 2005/20/ES, Euratom: Rohodnutie Rady z 22 decembra 2004, ktorým sa menuje jeden francúzsky člen Hospodárskeho a sociálneho výboru

text:
               14.1.2005

               SK

               Úradný vestník Európskej únie

               L 11/30

         ROHODNUTIE RADY
   z 22 decembra 2004,
   ktorým sa menuje jeden francúzsky člen Hospodárskeho a sociálneho výboru
   (2005/20/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa menujú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),

         so zreteľom na kandidatúru predloženú francúzskou vládou,
   po získaní stanoviska Komisie Európskej únie,
   ROZHODLA:
   Jediný článok
   Nicole PRUD'HOMME je vymenovaná za člena Hospodárskeho a sociálneho výboru ako náhrada za Jacquesa VOISINA na zvyšný čas jeho funkčného obdobia, ktoré trvá do 20. septembra 2006.

      V Bruseli 22. decembra 2004

            Za Radu

            predseda

         C. VEERMAN

      (1)  Ú. v. ES L 253, 21.9.2002, s. 9.


title: Rozhodnutie Rady z 15. februára 2016, ktorým sa vymenúva člen a náhradník Poradného výboru pre koordináciu systémov sociálneho zabezpečenia za Rumunsko

text:
               18.2.2016

               SK

               Úradný vestník Európskej únie

               C 62/4

         ROZHODNUTIE RADY
   z 15. februára 2016,
   ktorým sa vymenúva člen a náhradník Poradného výboru pre koordináciu systémov sociálneho zabezpečenia za Rumunsko
   (2016/C 62/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 75,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojím rozhodnutím z 13. októbra 2015 (2) vymenovala členov a náhradníkov Poradného výboru pre koordináciu systémov sociálneho zabezpečenia na obdobie od 20. októbra 2015 do 19. októbra 2020.

               (2)

               Vláda Rumunska navrhla kandidátov na dve neobsadené miesta,

         PRIJALA TOTO ROZHODNUTIE:
   Článok 1
   Za člena a náhradníka Poradného výboru pre koordináciu systémov sociálneho zabezpečenia sa týmto na obdobie od 20. októbra 2015 do 19. októbra 2020 vymenúvajú:
   I.   ZÁSTUPCOVIA ODBOROV

               Krajina

               Členovia

               Náhradníci

               Rumunsko

               pán Dumitru FORNEA

               pán Radmilo FELIX

         Článok 2
   Členov a náhradníkov, ktorí ešte neboli navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 15. februára 2016

            Za Radu

            predseda

         M.H.P. VAN DAM

      (1)  Ú. v. EÚ L 166, 30.4.2004, s. 1.

      (2)  Ú. v. EÚ C 341, 16.10.2015, s. 4.